sagorsarker/bangla-wikipedia huggingface dataset:
মানের বিধানসভা কেন্দ্র

মানের বিধানসভা কেন্দ্র ভারতের বিহার রাজ্যের ২৪৩টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এটি পাটলিপুত্র লোকসভার ৬টি বিধানসভা কেন্দ্রের একটি।
মানের বিধানসভা কেন্দ্রটি মানের সমষ্টি ব্লক ও বিহটা সমষ্টি ব্লকের আনন্দপুর, কাটেশের, সিকান্দারপুর, পরেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর, দৌলতপুর, পুরশোত্তমপুর পেনাথী, বিশুনপুরা, রাঘোপুর, আমহার, কাঞ্চনপুর খড়গপুর, সাদিসোপুর, বেদনা, নওরা, মখদুমপুর এবং শ্রীচাদপুর নিয়ে গঠিত।
অ্যান্ডি আর থমসন

অ্যান্ডি আর থমসন (জন্ম: ১৯৭১) একজন কানাডীয় স্থপতি, পরিবেশবিদ, ক্ষুদ্র ঘর বিশেষজ্ঞ ও ক্ষুদ্র ঘর আন্দোলন এর একজন প্রবক্তা। তিনি ক্ষুদ্রাকৃতির ঘর বা মিনিহোম (MiniHome) নকশা করার জন্য বিশেষ পরিচিতি লাভ করেছেন। ঘরগুলো স্বনির্ভর, এমনকি অন্যত্র বহন করাও সহজ, বায়ু ও সৌর শক্তিনির্ভর এবং বিষাক্ত পদার্থ রিসাইক্লিং সহজে হয়। তাঁর গবেষণামূলক প্রবন্ধ "অ্যান এক্সপেরিমেন্ট ইন মিনিমাল লিভিং ইন ডাউনটাউন টরেন্টো" থেকে মিনিহোমের উৎপত্তি ও এ বিষয়ে ধারণা শুরু হয়। মিনিহোমের ব্যবসা শুরু করার জন্য তিনি ২০০৫ সালে সাস্টেইন ডিজাইন স্টুডিও লিমিটেড প্রতিষ্ঠা করেন৷ তিনি আর-২০০০ প্রোগ্রাম এও কাজ করেছেন।
থমসন ইউনিভার্সিটি অফ স্টাটগার্ট থেকে বৃত্তি পেয়ে আর্কিটেক্ট বিষয়ে স্নাতকোত্তর ডিগ্রি নিয়েছেন। আর্কিটেক্ট বিষয়ে তিনি তার মাস্টার্স ডিগ্রি সম্পূর্ণ করেন ইউনিভার্সিটি অফ ব্রিটিশ কলোম্বিয়া থেকে৷
তাপীয় দক্ষতা

থার্মোডাইনামিক্সে , তাপীয় দক্ষতা ( η )হচ্ছে কোনো ডিভাইসের মাত্রাবিহীন কার্যপরিমাপক। উদাহরণস্বরূপ যা তাপ শক্তিকে ব্যবহার করে ইঞ্জিন , স্টিম ইঞ্জিন , বয়লার , চুল্লি , বা রেফ্রিজারেটরের দক্ষতা নির্ণয় করে। তাপ ইঞ্জিনের ক্ষেত্রে তাপের ফলে যে শক্তি প্রদান করা হয় এবং যে শক্তি লাভ করা যায় তার অনুপাতকেই তাপীয় দক্ষতা বলা হয়। রেফ্রিজারেশন বা তাপীয় পাম্প চক্রের ক্ষেত্রে, প্রাপ্ত তাপীয় আউটপুটের সাথে ইনপুট এবং শীতলীকরনে বর্জিত তাপের সাথে ইনপুটের অনুপাতকে তাপীয় দক্ষতা হিসেবে ধরা হয়।
সাধারণত শক্তির ক্ষেত্রে, কোনো ডিভাইসের প্রাপ্ত আউটপুট ইনপুটের অনুপাত হচ্ছে তার শক্তি রূপান্তর দক্ষতা। তাপীয় দক্ষতার ক্ষেত্রে ডিভাইসের ইনপুট হলো তাপ formula_1 বা জ্বালানীতে বিদ্যমান মোট তাপীয় শক্তি। এক্ষেত্রে প্রাপ্ত আউটপুট হতে পারে মেকানিক্যাল আউটপুট formula_2, বা তাপীয় আউটপুট formula_3 বা সম্ভাব্য উভয়ই। কারণ ইনপুট তাপের সাধারণত একটি আসল মূল্য থাকে বলে তাপীয় দক্ষতাকে একটি জাতিগতসংজ্ঞা হিসেবে বলা হয়। 
থার্মোডাইনামিক্স এর প্রথম সূত্র থেকে জানা যায় আউটপুট শক্তি কখনো এর ইনপুট শক্তির চেয়ে বেশি হতে পারে না। দ্বিতীয় সূত্র মতে স্বাভাবিক ক্ষেত্রে এটা পরস্পর সমান হতে পারবে না, তাই
একত্রে ঘটমান চক্রের ক্ষেত্রে তাপীয় দক্ষতা ৬০% এর মতো পৌঁছাতে পারে। 
ইঞ্জিনের তাপীয় দক্ষতা দুই ধরনেরঃ ইন্ডিকেটেড তাপীয় দক্ষতা এবং ব্রেক তাপীয় দক্ষতা। 
তাপ ইঞ্জিন তাপীয় শক্তি বা তাপকে "Q" মেকানিক্যাল শক্তি বা কাজে "W" রূপান্তর করে। ইঞ্জিন এই কাজটি যথাযথভাবে করতে পারে না বিধায় সম্পূর্ণ ইনপুট শক্তি আউটপুট হিসেবে পাওয়া যায় না ,উপরন্তু পরিবেশে তাপ আকারে এই বাড়তি শক্তি বের হয়। 
তাপ ইঞ্জিনের ক্ষেত্রে ইঞ্জিন যতটুকু ইনপুট শক্তিকে কাজে রূপান্তর করে তার শতকরাকেই দক্ষতা বলে। 
কার্নো তত্ত্ব থেকে এই দুই তাপমাত্রার মাঝে কাজ করা ইঞ্জিনের ক্ষেত্রে 
উদাহরণ হিসেবে কোনো অটোমোবাইল ইঞ্জিন যদি 
formula_9 এবং পরিপার্শ্বের formula_10 তাপমাত্রায় কাজ করে তাহলে সর্বোচ্চ সম্ভাব্য দক্ষতা হবেঃ
২০২১ নিউজিল্যান্ড ক্রিকেট দলের ইংল্যান্ড সফর

নিউজিল্যান্ড ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা জুন ২০২১-এ অনুষ্ঠিত হয়।
২০২১ আয়ারল্যান্ড ক্রিকেট দলের নেদারল্যান্ডস সফর

আয়ারল্যান্ড ক্রিকেট দল তিনটি একদিনের আন্তর্জাতিক খেলার জন্য সফর করে, নেদারল্যান্ডস যা জুন ২০২১-এ অনুষ্ঠিত হয়।
ওপ্পানা

ওপ্পানা () হল দক্ষিণ ভারতের কেরল রাজ্যের ম্যাপিলা (কেরলার মুসলিম) সম্প্রদায়ের মধ্যে একটি জনপ্রিয় সামাজিক বিনোদন। এটি সমগ্র কেরলে, বিশেষ করে মালাপ্পুরমে অত্যন্ত প্রচলিত। ওপ্পানা শব্দটি আরবি শব্দ "আফনা" থেকে উদ্ভূত বলে মনে করা হয় পুরানো দিনগুলিতে, মুসলিম বিবাহ উপলক্ষে ওপ্পানার সূচনা হয়েছিল। তবে কেরালায়, এই শিল্পকলাটি ছাত্র সম্প্রদায়ের যুব উৎসবে পরিদর্শন শিল্পকলা হিসাবে বেশ জনপ্রিয়তার সাথে পুনরুজ্জীবিত হয়েছে। সমস্ত মুসলিম বিবাহের অংশ হিসাবে এটি বহুল পরিচিত হলেও, মারকাকল্যাণম, একটি বায়সারিয়িক্কাল এবং নালপ্পাথুকলি উপলক্ষে ওপ্পানা পরিবেশিত হয়।
ওপ্পানা সাধারণত নারীদের দ্বারা উপস্থাপিত হয়, বিবাহের দিনে সংগীতশিল্পী সহ প্রায় পনেরো জন মিলে এই নৃত্য করে। নববধূ সুন্দর পোশাক পরিধান করে, সোনার অলঙ্কারে আবৃত হয় এবং তার হাতের তালু এবং পাদদেশে "মাইলানচি" (হেনা)র জটিল নকশা আঁকা হয়। সে নর্তকীদের বৃত্তের মাঝে পিটাম (চেয়ার) এ বসে থাকে। সে এই অনুষ্ঠানের প্রধান দর্শকের মর্যাদা পায়। তাকে ঘিরে সঙ্গীত ও নৃত্য চলতে থাকে। তারা গান গায়, হাততালি দিয়ে তাল রাখে এবং সরল পদক্ষেপে বধূকে ঘিরে নৃত্য করে। দুই বা তিনটি মেয়ে গান শুরু করে এবং বাকিরা সমবেতভাবে তাতে যোগ দেয়।
অনেক সময় বিবাহের পাত্রের বিনোদনের জন্য পুরুষরা ওপ্পানা উপস্থাপন করে। সাধারণত নিকার (বিবাহ) উদ্দেশ্যে পাত্র তার পাত্রীর বাসস্থানের দিকে রওয়ানা হওয়ার ঠিক আগে এই অনুষ্ঠানটি ঘটে থাকে। অনেক সময় পাত্র "মনিয়ারা"তে প্রবেশ করার সময়েও এই বিনোদনমূলক অনুষ্ঠানটি ঘটে থাকে।
হারমোনিয়াম, তবলা, গঞ্জিরা এবং এলথালাম এই অনুষ্ঠানের জন্য ব্যবহৃত বাদ্যযন্ত্র। এই উপলক্ষে কেবল ম্যাপিলাপাত্তু গান করা হয়।
ওপ্পানা শব্দটি একটি আরবি শব্দ "আফনা" থেকে উদ্ভূত হতে পারে। ওপ্পানা দুই ধরনের রয়েছে, একটি ওপানা "ছায়াল" এবং অন্যটি ওপ্পানা "মুড়ুক্কাম"। ওপ্পানা "ছায়াল" পরিবেশনের সময় নৃত্যশিল্পীরা হাততালি দেয় না। এটি যদি "ছায়াল" দিয়ে শুরু হয় তবে এটি কেবল "ছায়াল" দিয়েই শেষ হবে।
ডা. বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ

ডাঃ বি সি রায় ইনস্টিটিউট অব মেডিকেল সায়েন্সেস অ্যান্ড রিসার্চ পশ্চিমবঙ্গের পশ্চিম মেদিনীপুর জেলার বলরামপুরে অবস্থিত একটি চিকিৎসা বিদ্যালয় ও গবেষণা প্রতিষ্ঠান। এটি ২০১৮ সালে কার্যক্রম শুরু করে। প্রতিষ্ঠানটি আইআইটি খড়গপুরের অন্তর্গত, কিন্তু মূল ক্যাম্পাসের বাইরে অবস্থিত। প্রতিষ্ঠানটি হৃদচিকিৎসা, নিউরোসার্জারি, অঙ্গ প্রতিস্থাপন, অনকোলজি, ট্রমা ও অন্যান্য বিভাগের বৈশিষ্ট্যযুক্ত একটি ৪০০-শয্যাবিশিষ্ট বহু-বিশেষায়িত হাসপাতাল দিয়ে শুরু হয়।
বিভিন্ন গবেষণা, একাডেমিক ও চিকিৎসা অবকাঠামোগত পরিকল্পনা আইআইটি খড়গপুর এবং অল ইন্ডিয়া ইনস্টিটিউট অব মেডিকেল সায়েন্সেস, দিল্লি যৌথভাবে পরিচালনা করে।
আইআইটি খড়গপুরের তথ্য অনুসারে, প্রথম পর্বে ৪০০-শয্যাবিশিষ্ট সুপার-স্পেশালিটি হাসপাতাল ২০১৯ সালের শেষের দিকে যাত্রা শুরু করবে।
প্রতিষ্ঠানটি ইতোমধ্যে অল ইন্ডিয়া ইনস্টিটিউটস অব মেডিকেল সায়েন্সেস, টাটা মেডিকেল সেন্টার, দক্ষিণ পূর্ব রেলওয়ে হাসপাতাল এর সাথে সহযোগিতা করেছে। এটি ডিএসআইআর দ্বারা সমর্থিত একটি “কমন রিসার্চ অ্যান্ড টেকনোলজি ডেভলপমেন্ট হাব”ও প্রতিষ্ঠা করেছে, যাতে এমএসএমইগুলি দ্বারা স্বাস্থ্যসেবা প্রযুক্তি উদ্ভাবন এবং সমর্থনমূলক উৎপাদনের প্রচার করা সম্ভব হয়।
জব মান

জব মান (৩১ মার্চ ১৭৯৫ – ৮ অক্টোবর ১৮৭৩) পেনসিলভেনিয়া থেকে আগত মার্কিন যুক্তরাষ্ট্র প্রতিনিধি পরিষদের একজন জ্যাকসনীয় এবং গণতান্ত্রিক সদস্য ছিলেন।
জব মান পেনসিলভেনিয়ার বেথেল টাউনশিপে জন্মগ্রহণ করেন। তিনি সাধারণ স্কুল এবং বেডফোর্ড একাডেমীতে ভর্তি হন। তিনি ১৮১৬ সালে কাউন্টি কমিশনার বোর্ডের কেরানি হিসেবে দায়িত্ব পালন করেন। তিনি ১৮১৮ থেকে ১৮৩৫ সাল পর্যন্ত পেনসিলভেনিয়ার বেডফোর্ড কাউন্টির রেজিস্টার, রেকর্ডার এবং কেরানি ছিলেন।
মান চব্বিশ কংগ্রেসে জ্যাকসনীয় হিসেবে নির্বাচিত হন। তিনি ১৮৩৬ সালে ২৫তম কংগ্রেস নির্বাচনে অসফল প্রার্থী ছিলেন। তিনি আইন অধ্যয়ন করেন, ১৮৩৯ সালে বারে ভর্তি হন এবং পেনসিলভেনিয়ার বেডফোর্ডে অনুশীলন শুরু করেন। তিনি ১৮৪২ থেকে ১৮৪৮ পেনসিলভেনিয়ার রাষ্ট্রীয় কোষাধ্যক্ষ হিসেবে দায়িত্ব পালন করেন, এবং পেনসিলভেনিয়া প্রতিনিধি পরিষদের সদস্য ছিলেন।
মান ত্রিশতম এবং একত্রিশতম কংগ্রেসে ডেমোক্র্যাট হিসেবে নির্বাচিত হন। তবে তিনি ১৮৫০ সালের নির্বাচনে প্রার্থী ছিলেন না। তিনি আইন চর্চা পুনরায় শুরু করেন এবং ১৮৭৩ সালে বেডফোর্ডে মারা যান। বেডফোর্ড কবরস্থানে তাঁকে সমাহিত করা হয়।
মান চয়েস শহরটির নাম তার নামে নামকরণ করা হয়। ১৮৪৮ সালে কংগ্রেসম্যান মান, হ্যারিসন টাউনের একটি নামহীন গ্রামে ডাকঘর স্থাপন করার জন্য চাপ দেন। পোস্ট অফিস বিভাগ নতুন ডাকঘরের অনুমোদন দেয় কিন্তু যেহেতু গ্রামের কোন নাম ছিল না তাই কংগ্রেসম্যান মান গ্রামের জন্য একটি নাম দিতে চান। তবে তার আগেই, ডাক মানচিত্র তৈরি করা হয় ও সেখানে গ্রামের নাম "মানস চয়েস" লেখা হয়। এই নামে পরে আর পাল্টানো হয়নি ও এটি স্থায়ী ও প্রাতিষ্ঠানিক নামে পরিণত হয়।
জর্জ ব্রিকার

জর্জ ব্রিকার একজন মার্কিন চিত্রনাট্যকার। তিনি ১৮৯৮ সালের ১৮ই জুলাই আমেরিকার সেন্ট ম্যারিসের ওহাইওতে জন্মগ্রহণ করেন। পেশা হিসেবে তিনি লেখালেখি বেছে নিয়েছিলেন। চিত্রনাট্যকার হিসেবে তিনি ২০ বছর অতিবাহিত করেন (১৯৩৫ থেকে ১৯৫৪ সাল)। ১৯৫৫ সালের ২২ শে জানুয়ারি ৫৬ বছর বয়সে লস এঞ্জেলেস, ক্যালিফোর্নিয়াতে তিনি মৃত্যুবরণ করেন। তিনি ওয়ার্নার ব্রস, কলোম্বিয়া পিকচার ইন্ডাস্ট্রিজ, ইউনিভার্সাল পিকচার্স ও মনোগ্রাম পিকচার্স কর্পোরেশন এ কাজ করেছেন।
১. "ব্রডওয়ে হোস্টেস" (১৯৩৫)
২. "ড্য উইডো ফ্রম মন্টে কার্লো" (১৯৩৬)
৩. "লাভ ইজ অন দ্য এয়ার" (১৯৩৭)
৪. "মেলোডি ফর টু" (১৯৩৭)
৫. "টর্কি ব্লেন ইন পানামা" (১৯৩৮)
৬. "ওভার দ্য ওয়াল" (১৯৩৮)
৭. " মি. মটো ইন ডেঞ্জার আইল্যান্ড" (১৯৩৯)
৮. "দে মেড হার এ স্পাই"(১৯৩৯)
৯. " উইমেন ইন দ্য উইন্ড" (১৯৩৯)
১০. "দ্য ডেভিল ব্যাট"(১৯৪০)
১১. "দ্য ব্লন্ড ফ্রম সিঙ্গাপুর" (১৯৪১)
১২. "ফ্রিস্কো লিল" (১৯৪২)
১৩. "লিটল টোকিও, ইউএসএ" (১৯৪২)
১৪. "এ ম্যান'স ওয়ার্ল্ড" (১৯৪২)
১৫. "লিউর অফ দ্য আইল্যান্ডস"(১৯৪২)
১৬. "দ্য ড্যান্সিং মাস্টার্স" (১৯৪৩)
১৭. "হাউজ অফ ড্রাকুলা"(১৯৪৫)
১৮. "মিট মি অন ব্রোডওয়ে" (১৯৪৬)
১৯. "হাউজ অফ হরর্স" (১৯৪৬)
২০. "শি-উল্ফ অফ লন্ডন্স"(১৯৪৬)
২১. "দ্য কর্প্স কেম সি.ও.ডি" (১৯৪৭)
২২. "বিউটি অন প্যারাড" (১৯৫০)
২৩. "দি হুইপ হ্যান্ড"(১৯৫১)
২৪. "রোডব্লক" (১৯৫১)
২৫. "ম্যান ইন দ্যা ডার্ক" (১৯৫৩)
২৬. "ট্যাঞ্জিয়ার ইন্সাইডেন্স" (১৯৫৩)
২৭. "লুপহোল" (১৯৫৪)
২৮. "ক্রাই ভেঞ্জিন্স" (১৯৫৪)
George Bricker at IMDB
Blottner, Gene. "Columbia Pictures Movie Series, 1926-1955: The Harry Cohn Years". McFarland, 2011.
লাডো বাই

লাডো বাই মধ্য প্রদেশের ভিল উপজাতির একজন উপজাতি চিত্রশিল্পী। তাঁর কাজগুলো ভারত, ফ্রান্স এবং যুক্তরাজ্যের বিভিন্ন প্রদর্শনীতে প্রদর্শিত হয়েছে। 
তিনি ভোপালের আদিবাসী লোককলা একাডেমিতে কাজ করেন এবং ভোপালেই বসবাস করেন । 
লাডো বাই ভারতের মধ্য প্রদেশের ঝাবুওয়ার বাডি বাওয়াডি গ্রামের একটি ভিল উপজাতি সম্প্রদায়ে জন্মগ্রহণ করেন। খুব অল্প বয়সেই তিনি পরিবারের সাথে ভোপাল চলে আসেন বিখ্যাত ভারত ভবনের হস্তকৃত শ্রমিক হিসাবে নিযুক্ত হওয়ার জন্য। সেই সময়ে তিনি বিবাহবন্ধনে আবদ্ধ হন এবং ভবন প্রাঙ্গনে কাজ চালিয়ে যান। 
ভূরি বাইয়ের পাশাপাশি লাডো বাই তাঁর কাজ শুরু করেছিলেন। তাঁর শিল্পগুলো তাঁর সম্প্রদায়ের আধ্যাত্মিকতা এবং সর্বপ্রাণবাদকে প্রতিফলিত করে। বছরের পর বছর ধরে, আর্থিক অসচ্ছলতার কারণে তিনি নিজের শিল্পকে অনুসরণ করতে পারেন নি। বিখ্যাত ভারতীয় শিল্পী জগদীশ স্বামীনাথন তাঁকে আবিষ্কার করার পর তাঁর ভাগ্য বদলে যায়। স্বামীনাথন তাঁকে আদিবাসী লোককলা একাডেমিতে কাজ করার জন্য উৎসহিত করেছিলেন যেখানে তিনি উৎসব, অনুষ্ঠান এবং প্রাণীদের চিত্র প্রাচীর থেকে কাগজে স্থানান্তর করার সুযোগ পেয়েছিলেন।
লাডো বাইয়ের কাজগুলো নিয়মমাফিক সরলতার জন্য বৈশিষ্ট্যযুক্ত। তাঁর আঁকার ক্যানভাসে প্রকৃতি, আধ্যাত্মিকতা এবং সর্বপ্রাণবাদের আধিপত্য দেখা যায়। তিনি ভিলদের শিল্পের রীতিনীতি এবং উৎসবের সাথে তাদের পরিবেশের উদ্ভিদ ও প্রাণীজগতকে প্রতিফলিত করে শিল্প তৈরি করেন। 
লাডো বাইয়ের অনুপ্রেরণা হলো বড়দের বলা গল্প এবং তাঁর ব্যক্তিগত বিশ্বাস যে ঈশ্বর তাঁর শিল্প দ্বারা সন্তুষ্ট হবেন। 
লাডো বাই হলেন মাস্টার ওজাস আর্ট পুরস্কারপ্রাপ্ত। ২০১৭ সালে জয়পুর সাহিত্য উৎসবে (জেএলএফ) মধ্য প্রদেশের ভোপাল থেকে ভিল শিল্পীদের কয়েকজনকে ওজাস আর্ট গ্যালারি দ্বারা প্রবর্তিত "ওজাস আর্ট অ্যাওয়ার্ড ২০১৭" পুরস্কারে ভূষিত করা হয়েছিল লাডো বাইকে মাস্টার শিল্পী বিভাগের অধীনে ৫১,০০০ টাকা পুরস্কার দেওয়া হয়েছিল। তিনি এই ধারার শিল্পীদের প্রথম দলের অন্তর্ভুক্ত ছিলেন এবং ভূরি বাই ছাড়াও প্রথম জে স্বামীনাথনের সাথে সরাসরি কাজ করা ভিল শিল্পীদের মধ্যে তিনি ছিলেন একজন।
শ্রীদেবী উন্নি

শ্রীদেবী উন্নি একজন মোহিনীয়াট্টম নৃত্যশিল্পী এবং ভারতীয় চলচ্চিত্র অভিনেত্রী যিনি মালয়ালম চলচ্চিত্র এবং টিভি ধারাবাহিকে তার কাজের জন্য সবচেয়ে বেশি পরিচিত। তিনি মনীষা উন্নির মা।
কেরলের কালিকটের একটি ঐতিহ্যবাহী নায়ার পরিবারে শ্রীদেবীর জন্ম হয়েছিল। যখন কেরালার নিজস্ব নৃত্যরূপ মোহিনীয়াট্টম ঔপনিবেশিক শাসনের সময় নিষেধাজ্ঞার পরে পুনর্জাগরণের মধ্য দিয়ে চলেছিল, তখন তরুণী শ্রীদেবী তাঁর নাচের দক্ষতা বাড়িয়ে তুলেছিলেন। মোহিনীয়াট্টম সম্পাদন ও প্রচারের জন্য শ্রীদেবীর অক্লান্ত প্রচেষ্টা সম্ভবত প্রতিকূলতার সাথে লড়াই করার জন্য তাঁর ক্ষমতার প্রথম দিকের লক্ষণ ছিল।
নারীদের স্বাধীন জীবনযাপনের জন্য তিনি একটি স্ক্রীন-মুদ্রণ ব্যবসা প্রতিষ্ঠা করেছিলেন এবং পরবর্তীকালে তিনি চামড়ার তৈরি টাকার ব্যাগ (ওয়ালেট) বিপণন শুরু করেছিলেন এবং শেষ পর্যন্ত চামড়াজাত পণ্য প্রস্তুত করতে সাফল্যলাভ করেন। কন্যা মনীষার মর্মান্তিক মৃত্যু সত্ত্বেও, গৌরবের শীর্ষে থাকা এই খ্যাতনামা অভিনেত্রী, শ্রীদেবী মোহিনীনৃত্যোৎসবে নৃত্য উৎসব সহ বহু সাংস্কৃতিক অনুষ্ঠানের আয়োজন করে কৃতিত্বের উচ্চতায় পৌঁছেছিলেন। তিনি যে পুরস্কারগুলি পেয়েছিলেন তার মধ্যে রয়েছে কর্ণাটক ও কেরালার কলাশ্রী পুরস্কার, দ্য ওম্যান অফ অব সাবস্টেন্স পুরস্কার (২০১৩), মোহিনীয়াট্টমে অবদানের জন্য আজীবন অবদান পুরস্কার (২০১৩) মহারাজা স্বাতিতিরুনাল এক্সেলেন্সি পুরস্কার (২০১৭)।
জিলা খান

জিলা খান একজন ভারতীয় সুফি গায়িকা এবং অভিনেত্রী। তিনি শাস্ত্রীয় এবং আধা-শাস্ত্রীয় বাদ্যযন্ত্রের গান এবং ইমদাদখানি ঘরানার পরম্পরায় সঙ্গীত পরিবেশন করেন। তিনি সঞ্জয় লীলা বনশালির একটি ছবি বাজিরাও মাস্তানীতে অভিনয় করেছেন এবং গৌহরের মতো মঞ্চনাটকেও সক্রিয়ভাবে অভিনয় করেছেন। তিনি বলিউডের চলচ্চিত্র এবং বিজ্ঞাপনের প্লেব্যাক বা নেপথ্য গায়িকা। তিনি একাধারে সুরকার এবং সংগীত পরিচালিকা। জিলা তাঁর পিতা ওস্তাদ বিলায়েত খাঁর উপরে স্পিরিট টু সোল নামে একটি তথ্যচিত্র প্রযোজনা ও পরিচালনা করেছিলেন।
জিলা খান কিংবদন্তি সেতারাবাদক ওস্তাদ বিলায়েত খানের কন্যা এবং তাঁর শিষ্য। আমির খুসরুর জিলা কাফি রাগ অনুসারে তাঁর বাবা তাঁর নামকরণ করেছিলেন।
অল্প বয়স থেকেই জিলা খানকে তাঁর পিতা শিষ্যত্বের অধিকার প্রদান করেছিলেন। তিনি তাঁকে প্রতিদিন চৌদ্দ থেকে ষোল ঘণ্টা গান শিখাতেন এবং জিলা তাঁর পিতার সমস্ত রচনা আয়ত্ত করেছেন।
তিনি প্রতিটি বৃহৎ ভারতীয় এবং আন্তর্জাতিক সংগীত উৎসব এবং স্থানগুলোতে সঙ্গীত পরিবেশন করেছেন। যেমন:
ভারতীয় ‌ঐতিহ্য ও সংস্কৃতির প্রতিনিধি হয়ে জিলা ভারতের পর্যটন মন্ত্রকের দ্বারা "অবিশ্বাস্য ভারত" বিজ্ঞাপনী প্রচারে অংশ নেওয়ার জন্য নির্বাচিত হয়েছেন। তিনি ভারত সরকারের সাথে বিদেশে প্রতিনিধিত্বকারীদের সাথে নিয়মিত আমন্ত্রিত হন। তিনি কমনওয়েলথ গেমসের আয়োজক কমিটির অফিসিয়াল সদস্যও।
জিলা খান একজন নিবেদিত সুরকার ও সুফি এবং সমসাময়িক কবিদের অনেক গান নির্বাচন করেছেন। তিনি কোক স্টুডিও @ এমটিভি সিজন ২-এর একাধিক প্রযোজক পর্বে প্রদর্শিত হয়েছিলেন।
২০০৮ সালে জিলা খান ওস্তাদগাহ ফাউন্ডেশন প্রতিষ্ঠা করেছিলেন। এর লক্ষ্য সঙ্গীত প্রতিভাধর শিশুদের পড়াশোনা করানো এবং সঙ্গীতে প্রশিক্ষিত করা। ফাউন্ডেশন শিক্ষার্থীদের বৃত্তি প্রদান করে এবং সংগীতের মাধ্যমে তাদের জীবিকা অর্জনের জন্য একটি সংগীত ভিত্তি, দৃষ্টি ও সামর্থ্য তৈরি করতে এবং জাতীয় ও আন্তর্জাতিকভাবে ভারতের সংস্কৃতি ও ঐতিহ্য প্রদর্শনে সহায়তা করে।
জিলা খানের ফয়জান শেখ নামে একটি ছেলে রয়েছে। ফয়জান ওস্তাদ বিলায়েত খানের একমাত্র নাতি যে তাঁর কাছ থেকে সেতার ও কণ্ঠ সংগীত শিক্ষা করেছে এবং তাঁর পরিচালনায় রয়েছে। সে ২০০৪ সালে ওস্তাদ বিলায়েত খান মারা যাওয়ার আগে ১২ বছর পর্যন্ত তাঁর সাথে ছিল।
অলিভার অ্যান্ড কোম্পানি

অলিভার অ্যান্ড কোম্পানি () হল ১৯৮৮ সালে ওয়াল্ট ডিজনি পিকচার্স প্রযোজিত এবং ওয়াল্ট ডিজনি অ্যানিমেশন স্টুডিও দ্বারা নির্মিত নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৭তম এনিমেটেড সিরিজ।
১৮ নভেম্বর ১৯৮৮ সালে এটি প্রেক্ষাগৃহে প্রথম মুক্তি পায়। একে পুনরায় প্রেক্ষাগৃহে মুক্তি দেয়া হয়েছিল ২৯ মার্চ ১৯৯৬।
দেনদেরা

দেনদেরা ( "দানদারাহ্"; ; ), (বানানান্তরে "দেনদেরাহ্", প্রাচীন ইউনেত, টেনটাইরিস বা টেনটাইরা) হল মিশরের একটি ছোটো শহর ও বিশপের আওতাধীন প্রাক্তন এলাকা। এটি কেনা শহর থেকে প্রায় দক্ষিণে নীল নদের পশ্চিম পাড়ে অবস্থিত। দেনদেরার প্রায় দক্ষিণে লাক্সার ও একটি লাতিন ক্যাথলিক টিট্যুলার সি-এর ধ্বংসাবশেষ অবস্থিত। এই শহরের দেনদেরা মন্দির চত্বরটি প্রাচীন উচ্চ মিশরের অন্যতম সু-সংরক্ষিত মন্দির ক্ষেত্র।
দেনদেরা মন্দির চত্বরটি হল উচ্চ মিশরের অন্যতম সু-সংরক্ষিত মন্দির চত্বর। এই চত্বরেই হাথোরের মন্দিরটি অবস্থিত। সমগ্র চত্বরটি আয়তন ৪০,০০০ বর্গমিটার। চত্বরটি একটি শক্তপোক্ত মাটির ইটের প্রাচীর দ্বারা বেষ্টিত। হাথোরের বর্তমান মন্দিরটির নির্মাণকার্য শুরু হয়েছিল খ্রিস্টপূর্ব ৫৪ অব্দের জুলাই মাসে অর্থাৎ টলেমীয় রাজবংশের দ্বাদশ টলেমির শাসনকালে এবং এটি সম্পূর্ণ করেছিলেন রোমান সম্রাট টাইবেরিয়াস। কিন্তু পুরনো ভবনের যে ভিত্তির উপর মন্দিরটি নির্মিত হয়েছিল তা অন্তত চতুর্থ রাজবংশের (আনুমানিক খ্রিস্টপূর্ব ২৬১৩-২৪৯৪ অব্দ) ফ্যারাও খুফুর (যিনি মহাপিরামিড নির্মাতা চেওপস নামেও পরিচিত) সমসাময়িক। যদিও আদি মন্দিরটি নির্মাণ করেছিলেন ফ্যারাও পেপি প্রথম মেরিরে।
শ্রীরঙ্গম গোপলারত্নম

শ্রীরঙ্গম গোপলারত্নম (১৯৩৯ - ১৬ মার্চ ১৯৯৩) ছিলেন একজন ভারতীয় শাস্ত্রীয় এবং চলচ্চিত্রের নেপথ্য গায়িকা। তিনি কুচিপুড়ি,যক্ষগান, জাওয়ালি এবং ইয়েঙ্কি পাটালুর বর্ণনাক্ষেত্রে বিশেষ পাণ্ডিত্যের অধিকারী।
তিনি বিজয়নগরম জেলার পুষ্পগিরিতে বরদাচারি ও সুভদ্রম্ম দম্পতির ঘরে জন্মগ্রহণ করেছিলেন। তিনি কবিরায়নেরি জোগা রাও এবং ড. শ্রীপদ পিনাকপানির অধীনে সংগীতের প্রশিক্ষণ গ্রহণ করেছিলেন। তিনি ১৯৫৬ সালে সংগীতে একটি ডিপ্লোমা অর্জন করেছিলেন।
তিনি হায়দ্রাবাদের সরকারি সংগীত কলেজের অধ্যক্ষ, তেলুগু বিশ্ববিদ্যালয়ের অধ্যাপক ও ডিন পদে অধিষ্ঠিত ছিলেন। তিনি ১৯৯৯ থেকে ১৯৮০ সালের মধ্যে বিজয়নগরমের মহারাজার সরকারী সংগীত ও নৃত্য কলেজের অধ্যক্ষ হিসাবে কাজ করেছেন।
শ্রীরঙ্গমের গাওয়া সুব্বশত্রি' চলচ্চিত্রের (১৯৬৬) বিখ্যাত কন্নড় গান "কৃষ্ণনা কোলালিনা কারে"৫ দশক পরেও পুরো কর্ণাটকে এখনও জনপ্রিয়।
সঞ্চিতা ভট্টাচার্য্য

সঞ্চিতা ভট্টাচার্য্য বা গুরু সঞ্চিতা ভট্টাচার্য্য হলেন একজন ভারতীয় ওড়িশি নৃত্যশিল্পী। তিনি ধ্রুপদী ওড়িশি নৃত্যে বিশেষরূপে পারদর্শী। 
তিনি নিউ ইয়র্কের ম্যাডিসন স্কয়ার গার্ডেন সহ ভারত এবং ভারতের বাইরে বিভিন্ন দেশে নৃত্য উইস্থাপন করেছেন। তিনি দাতব্য তহবিলের জন্য মার্কিন যুক্তরাষ্ট্র ভ্রমণ করেছেন। তিনি মার্কিন যুক্তরাষ্ট্রে একটি সিনেমাতে যুক্ত হয়েছিলেন। এটির শুটিং এখনো চলছে। 
"নিউইয়র্ক টাইমস" উল্লেখ করেছে "তাঁর নাচকে পরিপূর্ণ হিসাবে বর্ণনা করা হয়েছে"। ওড়িশি নাচ খ্রিস্টপূর্ব প্রথম এবং দ্বিতীয় শতাব্দীর সময়কালের এবং এটি ভারতের বিদ্যমান থাকা প্রাচীনতম নাচের শৈলীগুলোর মধ্যে একটি। 
তিনি ভারতীয় ধ্রুপদী সংগীতশিল্পী তরুণ ভট্টাচার্য্যকে বিয়ে করেছেন। 
তাঁর নৃত্য পরিবেশনার মধ্যে রয়েছে:
ভারতে:
ভারতের বাইরে:
বসুন্ধরা দোরাস্বামী

বসুন্ধরা দোরাস্বামী (জন্ম ১৯৪৪) ভারতের মহীশূরে আবস্থিত বসুন্ধরা পারফর্মিং আর্টস সেন্টারের প্রতিষ্ঠাতা পরিচালিকা। তিনি একজন দক্ষ ভরতনাট্যম নৃত্যশিল্পী, নৃত্যপরিচালক কোরিওগ্রাফার এবং সম্মানিত গুরু, যিনি গত ছয় দশক ধরে নৃত্যের এই রূপটিতে উচ্চ স্তরের অবদান রেখে আসছেন। তিনি অষ্টাঙ্গ বিন্যাস যোগের শৃঙ্খলায় প্রয়াত শ্রী পট্টবি জৈসের অন্যতম অনুগামী শিষ্য এবং তিনি বসুন্ধরা ধাঁচে নিজস্ব উপধারা বিকাশ করেছেন।
বসুন্ধরা দোরাস্বামী ১৯৪৪ সালে কর্ণাটকের দক্ষিণ কানারার মোড়বিদ্রিতে পি নাগরাজ এবং শ্রীমতি বরদা দেবী দম্পতির ঘরে জন্মগ্রহণ করেন। তিনি মুরলিধর রাওয়ের নেতৃত্বে অল্প বয়সেই ভরতনাট্যমের সাথে পরিচিত হন এবং এবং রাজ্য স্তরের প্রতিযোগিতায় ৫ বছর বয়সে স্বর্ণপদক জিতেছিলেন। বসুন্ধরা তাঁর নিবেদিত প্রশিক্ষণের কারণে কর্ণাটক মাধ্যমিক শিক্ষা বোর্ড কর্তৃক পরিচালিত বিদ্বথ পরীক্ষায় প্রথম স্থান অর্জন করেছিলেন এবং টানা তিনবার স্বর্ণপদক লাভ করেছিলেন। তিনি প্রয়াত শ্রী এইচ.এস. দোরাস্বামীর সাথে বিবাহবন্ধনে আবদ্ধ হয়েছিলেন এবং তাঁর একটি পুত্র সন্তান রয়েছে।
১৯৮৮ সালে বসুন্ধরা দোরাস্বামী যোগ ও ভরতনাট্যমের মধ্যে পারস্পরিক সম্পর্কের বিষয়ে নিজের পিএইচ ডি অর্জন করেছিলেন।  তিনি ফোকলোরে স্নাতকোত্তর ডিগ্রি অর্জন করেছেন এবং 'তাং-টা' ও' কালারিপায়াত্তু' মার্শাল আর্টের একজন অনবদ্য উদ্গাতা। এটি তাঁর নৃত্যের একাধিক শাখার জ্ঞানের পদ্ধতির সন্ধানে সহযোগিতা করে। ড. বসুন্ধরা দোরাস্বামী যোগ ও নৃত্যের পারস্পরিক সম্পর্কের উপর "নাট্য যোগ দর্শন" নামক একটি গ্রন্থ প্রকাশ করেছেন। 
ড. বসুন্ধরাকে কর্ণাটক রাজ্য সরকার নৃত্যের জন্য সর্বোচ্চ রাজ্য পুরস্কার "নাট্য রানী শান্তলা" পুরস্কার এবং রাজ্যোৎসব পুরস্কারে [কর্ণাটক রাজ্য] ভূষিত করা হয়েছিল । তিনি আজ অবধি কর্ণাটক সংগীত নৃত্য একাডেমীর সম্মানজনক পুরস্কার "কর্ণাটক কলা তিলক" এর কনিষ্ঠ প্রাপক এবং উড়ুপির শ্রী কৃষ্ণ মুট থেকে "আাস্থানা নৃত্য রত্ন" প্রাপ্ত একমাত্র নৃত্যশিল্পী। তিনি দূরদর্শন ভারত কর্তৃক "চন্দনা পুরস্কার", পদ্ম ভূষণ সরোজা বৈদ্যনাথন (নয়াদিল্লি) এর "শ্রেষ্ঠ কলা প্রচারক", পদ্ম বিভূষণ শ্রী বালামুরালী কৃষ্ণ (চেন্নাই), নাট্য জ্যোতি [অস্ট্রেলিয়া] কর্তৃক "কালা বিপঞ্চি" পদকে ভূষিত হয়েছে।  
দূরদর্শনে তিনি একজন এ-গ্রেড বা ১ম স্তরের শিল্পী 
তিনিই একমাত্র ভরতনাট্যম নাট্যচঞ্চল, যিনি ইউনেস্কোর নেতৃত্বে প্যারিসে 'ওয়ার্ল্ড পিসিই' সম্মেলনে অংশ নিতে ভারত থেকে আমন্ত্রিত হয়েছিলেন, যেখানে ১৩৭ টি দেশের প্রতিনিধিত্বকারী ২৫০০ জন ব্যক্তি উপস্থিত ছিলেন।
চেমার হোল্ডার

চেমার কিরণ হোল্ডার (; জন্ম: ৩ মার্চ, ১৯৯৮) বার্বাডোসে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০২০-এর দশকের সূচনালগ্ন থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ডিসেম্বর, ২০২০ সালে ওয়েস্ট ইন্ডিজের পক্ষে আন্তর্জাতিক পর্যায়ে অভিষেক ঘটে তার।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করেন চেমার হোল্ডার।
২০১৬ সালের আইসিসি অনূর্ধ্ব-১৯ ক্রিকেট বিশ্বকাপের চূড়ান্ত খেলায় দূর্দান্ত ভূমিকা রাখেন। ভারতের বিপক্ষে ঐ খেলায় নির্ধারিত ১০ ওভারে ১/২০ নিয়ে দলের বিজয়ে সহায়তা করেন। এরপর থেকে কয়েক বছর বেশ নজরে ছিলেন। ২০১৮ সালে ইংল্যান্ডের মাটিতে ওয়েস্ট ইন্ডিজ এ দলের সদস্যরূপে লিস্ট এ ক্রিকেটে অভিষেক হয় তার। এরপর, নিজ দেশে সফরকারী ভারত এ দলের বিপক্ষে তিনটি অনানুষ্ঠানিক টেস্টে অংশ নিয়ে ১৫ উইকেট পান।
ওয়েস্ট ইন্ডিজের ঘরোয়া ক্রিকেটে কম্বাইন্ড ক্যাম্পাসেস ও কলেজেস দলের পক্ষে খেলছেন। জানুয়ারি, ২০১৬ সালে দলটির পক্ষে ডানহাতি ফাস্ট বোলার হিসেবে লিস্ট এ ক্রিকেটে প্রথম খেলেন। ২০১৫-১৬ মৌসুমের রিজিওন্যাল সুপার৫০ প্রতিযোগিতায় দলের প্রতিপক্ষ ছিল লিওয়ার্ড আইল্যান্ডস। ১৭ বছর বয়সে অভিষেক খেলায় ক্রিস্টোফার পাওয়েলের সাথে বোলিং উদ্বোধনে নেমে চার ওভারে ১/২০ বোলিং পরিসংখ্যান গড়েন।
২০১৮ সাল থেকে চেমার হোল্ডারের প্রথম-শ্রেণীর খেলোয়াড়ী জীবন চলমান রয়েছে। ১১ জানুয়ারি, ২০১৮ তারিখে ব্রিজটাউনের অনুষ্ঠিত রিজিওন্যাল ফোর ডে কম্পিটিশনে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে চেমার হোল্ডারের। ২৯ আগস্ট, ২০১৮ তারিখে একই মাঠে অনুষ্ঠিত ক্যারিবীয় প্রিমিয়ার লিগে বার্বাডোস ট্রাইডেন্টসের সদস্যরূপে টুয়েন্টি২০ ক্রিকেটে অভিষেক ঘটে তার। অক্টোবর, ২০১৯ সালে রিজিওন্যাল সুপার৫০ প্রতিযোগিতায় বার্বাডোসের পক্ষে খেলার জন্যে মনোনীত হন।
বার্বাডোসের দীর্ঘদেহী ফাস্ট বোলার চেমার হোল্ডার ২০১৯-২০ মৌসুমে বেশ সফলতা পান। ১৮.৯১ গড়ে ৩৬ উইকেট নিয়ে ঐ মৌসুম শেষ করেন। দ্বিতীয় সর্বোচ্চ উইকেট সংগ্রাহক হিসেবে বার্বাডোসের শিরোপা বিজয়ে যথেষ্ট ভূমিকা পালন করেন। জুলাই, ২০২০ সালে সেন্ট লুসিয়া জুকসের পক্ষে ক্যারিবীয় প্রিমিয়ার লিগ খেলার জন্যে মনোনীত হন।
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন চেমার হোল্ডার। ১১ ডিসেম্বর, ২০২০ তারিখে ওয়েলিংটনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এছাড়াও, ২০ জানুয়ারি, ২০২১ তারিখে ঢাকায় স্বাগতিক বাংলাদেশ দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
জুন, ২০২০ সালে ইংল্যান্ড গমনার্থে তাকে ওয়েস্ট ইন্ডিজের টেস্ট দলে ঠাঁই দেয়া হয়। মে, ২০২০ সালে এ টেস্ট সিরিজটি আয়োজনের কথা থাকলেও কোভিড-১৯ বৈশ্বিক মহামারীর কারণে তা জুলাই, ২০২০ সালে পিছিয়ে দেয়া হয়েছিল।
অক্টোবর, ২০২০ সালে নিউজিল্যান্ড গমনার্থে তাকে ওয়েস্ট ইন্ডিজের টেস্ট দলের সদস্য করা হয়। ১১ ডিসেম্বর, ২০২০ তারিখে ওয়েলিংটনে অনুষ্ঠিত সিরিজের দ্বিতীয় টেস্টে স্বাগতিক নিউজিল্যান্ডের বিপক্ষে অভিষেক পর্ব সম্পন্ন হয় তার।
ডিসেম্বর, ২০২০ সালে বাংলাদেশ গমনার্থে ওয়েস্ট ইন্ডিজের ওডিআই দলে তাকে যুক্ত করা হয়। ২০ জানুয়ারি, ২০২১ তারিখে ঢাকায় অনুষ্ঠিত সিরিজের প্রথম ওডিআইয়ে স্বাগতিক বাংলাদেশের বিপক্ষে তার অভিষেক ঘটে।
বেদান্তম রামলিঙ্গ শাস্ত্রী

বেদান্তম রামলিঙ্গ শাস্ত্রী কুচিপুড়ির একজন ভারতীয় ধ্রুপদী নৃত্যশিল্পী। কুচিপুড়ি নাচের বিন্যাস নিয়ে গবেষণার জন্য ২০১৩ সালে তিনি সংগীত নাটক আকাদেমি পুরস্কার পেয়েছিলেন। তিনি সিদ্ধেন্দ্র যোগী কুচিপুড়ি কালাপীঠমের অধ্যক্ষ।
নানজিঙ্গেন্থাস

নানজিঙ্গেন্থাস ডেন্ড্রোস্টাইলা ("Nanjinganthus dendrostyla") হলো চীনে আদি জুরাসিক যুগের পলিমাটিতে প্রাপ্ত একটি ফসিল উদ্ভিদ। ফু এবং অন্যান্য বিজ্ঞানীরা এটিকে প্রাক-ক্রিটেশিয়াস যুগের সপুষ্পক উদ্ভিদ বা অ্যানজিওস্পার্ম বলে উল্লেখ করেন। ফসিলে অসংখ্য চাপা পড়া বস্তু বিদ্যমান, যা দেখতে অনেকটা ফুলের মতো। খণ্ডকগুলোতে লক্ষ্যণীয় খাদ, প্রকাশিত শিরা এবং কিছু নমুনায় খাড়া শাখার মতো বস্তু বিদ্যমান। ফু ও অন্যান্য বিজ্ঞানীরা খাড়া বস্তুটিকে শাখান্বিত গর্ভদণ্ড হিসেবে বর্ণনা করেন। ফু ও অন্যান্য বিজ্ঞানীরা পুঁতিসদৃশ পুষ্পপুটের নিচে ডিম্বাশয় দ্বারা আবদ্ধ ডিম্বক রয়েছে বলে বর্ণনা করেন। তবে, ফসিলের এই অংশটির প্রাকৃতিক সংরক্ষণ খুবই দুর্বল বিধায়, সুস্পষ্ট নয়।
প্রাপ্ত ফসিলটি যদি কোনো সপুষ্পক উদ্ভিদেরই হয়ে থাকে, তাহলে পুষ্পক উদ্ভিদের আবির্ভাব বর্তমান ধারণার চেয়ে ৫০ মিলিয়ন বছর এগিয়ে যাবে।
২০১৯ সালে কয়রো, ডয়েল ও হিলটল নামীয় বিজ্ঞানীগণ "নানজিঙ্গেন্থাস" ফসিলের পর্যবেক্ষণ সম্পর্কে প্রশ্ন তুলে ধরেন। তাদের মতে, ফসিলটি পুষ্পক উদ্ভিদের চেয়ে কনিফার উদ্ভিদের সাথে অধিক সামঞ্জস্যপূর্ণ। কনিফারের এই কোণগুলো খণ্ডিত পরাগধানী (কোণ) বা অক্ষ-বরাবর ওভিউলিফেরাস আঁইশ ধারণ করতো। অন্যান্য বিজ্ঞানীরাও একই বিষয়ে সমালোচনা করেন; বিশেষত ফসিলের পুষ্পপুটের পেন্টামেরাস ধর্মের ব্যাখ্যাকে বিতর্কিত করে তারা কনিফার কোণের ব্যাখ্যাটি গ্রহণ করেন।
ইজুমি (রেস্তোরাঁ)

ইজুমি হলো বাংলাদেশের রাজধানী ঢাকায় অবস্থিত একটি জাপানি খাবারের রেস্তোরাঁ। এটি হলি আর্টিজান বেকারির একটি সহযোগী প্রতিষ্ঠান।
ইজুমির নির্বাহী প্রধান হলেন মাসায়ুকি নাকাজিয়ামা। রেস্তোরাঁর জন্য জাপানের রাজধানী টোকিয়োর সুকিজি মৎস্য বাজার থেকে টুনা মাছ নিয়ে আসা হয়। ২০১৫ সালে "দ্য ডেইলি স্টার" ফুডিজ চয়েজ পুরস্কারের জন্য ঢাকার জাপানি রেস্তোরাঁগুলোর মধ্যে ইজুমি তৃতীয় অবস্থানে ছিল।
আতিক-উজ-জামান

আতিক-উজ-জামান (; জন্ম: ২০ জুলাই, ১৯৭৫) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে হাবিব ব্যাংক লিমিটেড, করাচি, খান রিসার্চ ল্যাবস, পাকিস্তান কাস্টমস ও পাকিস্তান রিজার্ভস দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯৬-৯৭ মৌসুম থেকে ২০০৭ সাল পর্যন্ত আতিক-উজ-জামানের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর পাকিস্তানি ক্রিকেটে অনেকগুলো প্রথম-শ্রেণীর ক্রিকেট খেলায় অংশ নিয়েছেন। এছাড়াও, ল্যাঙ্কাশায়ারের সেন্ট অ্যান্স ক্রিকেট ক্লাবের পক্ষে ক্লাব ক্রিকেটে অংশ নিয়েছেন। ঘরোয়া ক্রিকেটে বর্ণাঢ্যময় ক্রীড়ানৈপুণ্য প্রদর্শন করেছেন। ২০০০-০১ মৌসুমে ৭৬টি ডিসমিসাল ঘটিয়ে দীর্ঘদিনের রেকর্ড ভঙ্গ করে নিজের করে নেন। এছাড়াও, ঘরোয়া আসরের সীমিত ওভারের খেলায় সর্বাধিক ৬টি ডিসমিসালের রেকর্ডও তার রয়েছেন।
এরপর, ইংল্যান্ডের লীগ ক্রিকেটে তিনটি মৌসুম সফলতার সাথে অতিবাহিত করেন। পরবর্তীতে, ২০০৭-০৮ মৌসুমে ঘরোয়া ক্রিকেটে সুই সাউদার্ন গ্যাস কোম্পানির সাথে খেলেন।
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আতিক-উজ-জামান। ৫ মার্চ, ২০০০ তারিখে পেশওয়ারে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২০ আগস্ট, ২০০০ তারিখে সিঙ্গাপুরে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ২৭ আগস্ট, ২০০০ তারিখে একই মাঠে দক্ষিণ আফ্রিকা দলের বিপক্ষে সর্বশেষ ওডিআইয়ে অংশ নেন তিনি।
দূর্ভাগ্যজনকভাবে মঈন খান ও রশীদ লতিফের ন্যায় সেরা উইকেট-রক্ষকদের সাথে তাকে তীব্র প্রতিদ্বন্দ্বিতায় অবতীর্ণ হতে হয়েছিল। ১৯৯১ থেকে ২০০৩ সাল পর্যন্ত তারা অদল-বদল করে খেললেও খুব কমসংখ্যক উইকেট-রক্ষকই এ সময়ে খেলার সুযোগ পেতেন। তাসত্ত্বেও, ২০০০ সালে পাকিস্তানের পক্ষে একটি টেস্ট ও তিনটি ওডিআই খেলায় অংশ নেয়ার সুযোগ লাভ করেছেন। অংশগ্রহণকৃত টেস্টটিতে শ্রীলঙ্কার বিপক্ষে পাঁচটি ক্যাচ তালুবন্দী করেন।
বর্তমানে তিনি ইংল্যান্ডে অবস্থান করছেন। এক পর্যায়ে কাউন্টি ক্রিকেটে অংশ নেয়ার চিন্তাধারা করেছিলেন। বর্তমানে সুই সাউদার্ন গ্যাস কোম্পানি ও পাঞ্জাব ক্রিকেট দলের প্রধান কোচের দায়িত্ব পালন করছেন।
রবিকান্ত শুক্লা

রবিকান্ত শুক্লা (জন্ম ৯ জুলাই ১৯৮৭) একজন ভারতীয় প্রথম শ্রেণির ক্রিকেটার।
তিনি উত্তর প্রদেশ ক্রিকেট দলের হয়ে অনূর্ধ্ব-১৬ এবং অনূর্ধ্ব-১৯ ক্রিকেট খেলেছিলেন। ২০০৬ সালের অনূর্ধ্ব-১৯ ক্রিকেট বিশ্বকাপে তিনি ভারত অনূূর্ধ্ব জাতীয় ক্রিকেট দলের অধিনায়ক ছিলেন, যেখানে ফাইনালে ভারত পাকিস্তানের বিপক্ষে রানার্সআপ হয়েছিল। টুর্নামেন্টে তিনি ৬ ম্যাচে মাত্র ৫৩ রান করেছিলেন।
রবীকান্ত উত্তর প্রদেশের হয়ে ১৮ বছর বয়সে প্রথম শ্রেণির ক্রিকেটে আত্মপ্রকাশ করেছিলেন।
জুগ্লিয়া রামিগেরা

জুগ্লিয়া রামিগেরা ("Zoogloea ramigera") হলো "জুগ্লিয়া" গণের অন্তর্ভুক্ত একটি গ্রাম-নেগেটিভ, বায়বীয় ব্যাকটেরিয়া। এদের প্রাকৃতিকভাবে জৈব উপাদান-সমৃদ্ধ জলীয় পরিবেশে (যেমন সক্রিয় কাদা ইত্যাদি) পাওয়া যায়।
জুগ্লিয়া

জুগ্লিয়া ("Zoogloea"; "জুয়োগ্লেয়া" নামেও পরিচিত) হলো এক ধরনের গ্রাম-নেগেটিভ, বায়বীয়, দণ্ডাকার ব্যাকটেরিয়া। এরা বিটাপ্রোটিয়োব্যাকটেরিয়া শ্রেণির অন্তর্ভুক্ত রোডোসাইক্ল্যালিস বর্গের জুগ্লিয়াসি পরিবারভুক্ত ব্যাকটেরিয়ার গণ।
হুমায়ুন ফরহাত

হুমায়ুন ফরহাত (; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাত পাকিস্তানের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।
২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।
দৈনিক ইত্তেহাদ

মুসলিম লীগের হাশেম-সোহরাওয়ার্দী গ্রুপের উদ্যোগে দৈনিক ইত্তেহাদ কলকাতা থেকে বের হয়। ১৯৪৬-৪৮ সাল পর্যন্ত দৈনিক ইত্তেহাদ পত্রিকার সম্পাদকের দায়িত্ব পালন করেন আবুল মনসুর আহমদ। ১৯৪৭ সালের পরবর্তী সময়ে কলকাতায় মুসলিম লীগের একটি দুর্বল অংশ দ্বারা ইত্তেহাদ পত্রিকা প্রকাশিত হয়েছে। ভারত বিভাগের পর পূর্ব বাংলায় সংবাদপত্রের প্রকাশনায় শূণ্যতার সৃষ্টি হয়। এ সময় ঢাকায় প্রকাশিত কোন দৈনিক পত্রিকার সন্ধান পাওয়া যায়না। তারপর পূর্ববাংলায় কয়েকটি পত্রিকা স্থানান্তর করা হয়। ঢাকার প্রধান পত্রিকাগুলোর মধ্যে তখন ইত্তেহাদ পত্রিকা ছিল।
সুলেইমানিয়া মসজিদ (লন্ডন)

সুলেইমানিয়া মসজিদ () যুক্তরাজ্যের পূর্ব লন্ডনের হ্যাগারস্টনে কিংসল্যান্ড রোডের একটি মসজিদ। এটি সমগ্র মুসলিম সম্প্রদায়ের পাশাপাশি তুর্কি ভাষী সম্প্রদায়েরও সেবা করে থাকে। মসজিদটি ইউকে তুর্কি ইসলামি সাংস্কৃতিক কেন্দ্র (ইউকেটিআইসিসি) কর্তৃক অর্থায়িত হয়। ১৯৯৪ সালে এর নির্মাণকাজ শুরু হয় এবং ১৯৯৯ সালের অক্টোবর মাসে জনসাধারণের জন্য উন্মুক্ত হয়। মোট ৮,০০০ বর্গমিটার মেঝেসহ মসজিদটির ধারণক্ষমতা ৩,০০০।
মসজিদে একটি সম্মেলন ও বিবাহের কক্ষ, শ্রেণিকক্ষ, মৃতদেহ সৎকারের সুবিধার পাশাপাশি ম্যারাথন স্কুলের শিক্ষার্থীদের জন্য আবাসন সুবিধা রয়েছে। মিনারটির উচ্চতা যা গ্রেট ব্রিটেনে সর্বোচ্চ। এটি লন্ডনের অন্যতম প্রধান ইসলামিক কেন্দ্র। প্রিন্স চার্লস ২০০১ সালে মসজিদটি পরিদর্শন করেন।
সাইকো (২০২১)

সাইকো বিরসা দাসগুপ্ত পরিচালিত ও অনির্বাণ ভট্টাচার্য অভিনীত বাংলা ভাষার থ্রিলার চলচ্চিত্র।
পরিচালক বিরসা দাসগুপ্ত ২০২০ ডিসেম্বর মাসে চলচ্চিত্রটি নির্মাণের ঘোষণা করেন। 
ফেব্রুয়ারিী ২০২১ সালে চলচ্চিত্রটির চিত্রগ্ৰহণ শুরু হয়।
কলকাতা শহরে পুলিশ বিভাগে একটার পর একটা খুন হচ্ছে। তদন্তকারী দল গঠন করেও খুনিকে পাকড়াও করা সম্ভব হচ্ছে না। তাই অচেনা মানুষকের সঙ্গে পরিচয় করে তাঁদের মনস্তত্ব বুঝতে হবে। কলকাতায় আনা হল এক মনোস্তত্ববিদ চিকিৎসককে। খুনির তল্লাশিতে পুলিশ বিভাগে চাকরি পাকা হয়ে যায় সেই চিকিৎসকের। তিনিও যোগ দেন খুনির তল্লাশিতে..
শর্ট সার্কিট (উপন্যাস)

শর্ট সার্কিট ব্রিটিশ ঔপন্যাসিক কোলিন ওয়েজলকের লেখা একটি উপন্যাস যা ১৯৮৬ সালে প্রকাশিত হয়।
শর্ট সার্কিট উপন্যাসটি শর্ট সার্কিট চলচ্চিত্রের উপন্যাস সংস্করণ। এখানে, একটি এক্সপেরিমেন্টাল মিলিটারি রোবটের কথা তুলে ধরা হয়েছে যা বৈদ্যুতিক তাড়নার ফলে মানুষের মতো বুদ্ধিসম্পন্ন হয়ে পড়ে৷ 
ব্রিটিশ লেখক ড্যাভিড ল্যাংফোর্ড হোয়াইট ডার্ফ ম্যাগাজিনে বিবৃতি দেন যে "যদিও চলচ্চিত্রটি আমি দেখিনি তবে উপন্যাসটি হাস্যরসাত্মক ও যথেষ্ট সংক্ষিপ্ত আকারে সকল তথ্য দেওয়া আছে। " 
এছাড়াও পেপারব্যাক ইনফার্নোতে ১৯৮৭ সালে উপন্যাসটির একটি মতামত দিয়েছে হেলেন ম্যাকনাব।
সত্যোত্তর

সত্যোত্তর একটি বিশেষণবাচক শব্দ, যা দিয়ে এমন কোনও পরিস্থিতি, পরিবেশ বা পারিপার্শ্বিক অবস্থাকে নির্দেশ করা হয়, যেখানে বস্তুনিষ্ঠ বাস্তব সত্যের পরিবর্তে আবেগ-অনুভূতি ও ব্যক্তিগত বিশ্বাস জনমতের পরিবর্তনের ক্ষেত্রে অধিকতর প্রভাব বিস্তার করে। এটি একটি দার্শনিক ও রাজনৈতিক ধারণা যা "সত্যতা নির্ণয়ের সর্বজনগৃহীত বস্তুনিষ্ঠ আদর্শের বিলুপ্তি" এবং "বাস্তব সত্য, বিকল্প সত্য, জ্ঞান, মতামত, বিশ্বাস ও সত্যের মধ্যে মারপ্যাঁচমূলক বিচ্যুতি" নির্দেশ করতে ব্যবহৃত হয়। ইংরেজিতে একে "পোস্ট-ট্রুথ" (Post-truth) বলা হয়।
সত্যোত্তর কথাটি সাম্প্রতিক হলেও এর কাছাকাছি অনেক ধারণা যেমন উত্তরাধুনিকতাবাদ, আপেক্ষিকতাবাদ, রাজনীতিতে মিথ্যাবাদিতার বিভিন্ন রূপ যেমন অসত্যতা, ছলনা-প্রতারণা, ইচ্ছাকৃত মিথ্যা, ইত্যাদির উপরে অতীতে অনেক নৈতিক, জ্ঞানতাত্ত্বিক ও রাজনৈতিক বিতর্ক হয়েছে।
মার্কিন যুক্তরাষ্ট্রে ও পাশ্চাত্যের অন্যত্র ২০০৮ সালের অর্থনৈতিক সংকটের পরে এক ধরনের রাজনীতির উদ্ভব ঘটে, যাকে সত্যোত্তর রাজনীতি (post-truth politics) নামকরণ করা হয়েছে। সত্যোত্তর রাজনীতির সাথে বিশেষজ্ঞ, বিজ্ঞানী, রাজনৈতিক অভিজাত শ্রেণী ও মূলধারার সংবাদ মাধ্যমের উপর আস্থার অভাব ঘনিষ্ঠভাবে জড়িত। আন্তর্জালে (ইন্টারনেটে) সামাজিক যোগাযোগ মাধ্যমগুলিতে এক ধরনের পুনরাবৃত্তিমূলক বদ্ধপ্রকোষ্ঠ ক্রিয়া এই ধরনের সত্যোত্তর রাজনীতির বৃদ্ধির পেছনে কাজ করেছে বলে কেউ কেউ মনে করেন।
ইংরেজি ভাষায় উচ্চশিক্ষায়তনিক ও সার্বজনিক আনুষ্ঠানিক আলোচনাগুলিতে সত্যোত্তর বা "পোস্ট-ট্রুথ" পরিভাষাটি আপাতদৃষ্টিতে ১৯৯০-এর দশকের শুরুতে প্রথম ব্যবহৃত হয়েছিল। ২০০৪ সালে রাষ্ট্রপতি জর্জ ডব্লিউ বুশের ১ম শাসনামলের শেষে এসে "দ্য পোস্ট-ট্রুথ এরা" নামক গ্রন্থে র‍্যাল্‌ফ কিজ লেখেন যে "সত্যোত্তর যুগের" আবির্ভাব হয়েছে এবং একই বছরে এরিক অল্টারম্যান "হোয়েন প্রেসিডেন্ট্‌স লাই" নামক গ্রন্থে "সত্যোত্তর রাষ্ট্রপতিত্ব" (post-truth presidency) পরিভাষাটি ব্যবহার করেন। ২০১৫-২০১৬ খ্রিস্টাব্দে এসে সত্যোত্তর বা "পোস্ট-ট্রুথ" পরিভাষার ব্যবহার বহুগুণ বৃদ্ধি পায়। "সত্যোত্তর রাজনীতি" কথাটি ২০১৬ সালের মার্কিন রাষ্ট্রপতি নির্বাচন ও ঐ বছরের ব্রেক্সিট গণভোটের সময় ব্যাপক জনপ্রিয়তা লাভ করে। ২০১৬ সালের শেষে অক্সফোর্ড অভিধান প্রকাশক সংস্থা "পোস্ট-ট্রুথ"-কে "বছরের সেরা আন্তর্জাতিক শব্দ" নির্বাচিত করে।
আলাউদ্দিন জানি

আলাউদ্দিন জানি () মামলুক রাজবংশের অধীনে ১২৩২ সাল থেকে ১২৩৩ অবধি বাংলার গভর্নর ছিলেন।
আলাউদ্দিন ১২২৭ সালে গিয়াসউদ্দিন ইওয়াজ শাহের বিদ্রোহ দমন করতে নাসিরউদ্দিন মাহমুদকে সহায়তা করেছিলেন।
১২৩২ সালে, মালিক বলখা খিলজি ক্ষমতা থেকে অপসারণের পরে সুলতান শামসুদ্দিন ইলতুতমিশ দ্বারা আলাউদ্দিনকে বাংলার রাজ্যপাল হিসাবে নিযুক্ত করেছিলেন। আলাউদ্দিন কেবল এক বছর এবং কয়েক মাস বাংলায় শাসন করেছিলেন। তারপরে তাঁর স্থলাভিষিক্ত হন সাইফুদ্দিন আইবাক।
উষা শ্রীনিবাসন

উষা শ্রীনিবাসন (জন্ম: ১৬ জুলাই, ১৯৬২) ভারতীয় চলচ্চিত্রের একজন ধ্রুপদী নৃত্যশিল্পী যিনি কুচিপুড়িতে বিশেষীকরণ করেছেন। সাধারণত তিনি উষা নামেই পরিচিত। তিনি একটি তামিল পরিবারে জন্মগ্রহণ করেছিলেন। তাঁর পিতা পি. শ্রীনিবাসন ছিলেন একজন বেদপণ্ডিত।
উষা শ্রীনিবাসন তেলঙ্গানার হায়দ্রাবাদের বাসিন্দা। তিনি কুচিপুড়ি নৃত্য শিক্ষক পশুমার্থী শিশুবাবু, ভাগবতুল সেতুরাম, উমা রমারাও, চিন্তা আদিনারায়ণ শর্মা এবং বেদান্তম রাধে শর্মার অধীনে প্রশিক্ষণ পেয়েছিলেন। তিনি কিংবদন্তি কুচিপুড়ি নৃত্যশিল্পী শোভা নাইডু এবং রাজা ও রাধা রেড্ডিকে দেখে কুচিপুড়ি নৃত্যে অনুপ্রাণিত হয়েছিলেন। তাঁর মা'ও ভরতানাট্যমে বিশেষায়িত একজন ধ্রুপদী নৃত্যশিল্পী।
তিনি হায়দ্রাবাদের পট্টি শ্রীরামুলু তেলুগু বিশ্ববিদ্যালয় থেকে কুচিপুড়ি নৃত্যে এমএ করেছিলেন। মাত্র বিশ বছর বয়সেই তিনি একজন স্বতন্ত্র পরিবেশন শিল্পী এবং নৃত্য পরিচালক হিসাবে আবির্ভূত হয়েছিলেন। তিনি তিরুপতিতে শ্রীরাজ রাজেশ্বরী আর্টস একাডেমি নামে একটি নৃত্য বিদ্যালয় পরিচালনা করেন। তিনি তিরুমাল তিরুপতি দেবস্থানমে কুচিপুড়ি প্রভাষক হিসাবেও কাজ করেন। ২০০৫ সালে, তিনি 'কাঙ্গুন্ডি কুপ্পাম বিধি নাটকম - কুচিপুড়ি ভাগবতম - টুনানাথমাকা পরিশীলানা'য় ডক্টরেট ডিগ্রি লাভ করেন।
শ্রীনিবাসন একজন দক্ষ কুচিপুড়ি নৃত্যশিল্পী। তিনি অল্প বয়সেই প্রদর্শন করতে শুরু করেছিলেন। সূক্ষ্ম ছন্দের সাথে শক্ত ভারসাম্য রক্ষায় তাঁর শক্তিশালী দক্ষতা সহজেই শ্রোতাদের চমকে দেয়। ২০০৬ সালে, তিনি হায়দ্রাবাদের রাজা রাজেশ্বরী আর্টস একাডেমি আয়োজিত ‌ও পরিচালিত ইউএসএ-তে নৃত্য প্রদর্শন করেছিলেন।
যামিনী রেড্ডি

যামিনী রেড্ডি (জন্ম: ১ সেপ্টেম্বর, ১৯৮২) একজন ভারতীয় ধ্রুপদী নৃত্যশিল্পী ও কুচিপুড়ি নৃত্যবিশারদ।
যামিনী রেড্ডি নতুন দিল্লিতে খ্যাতিমান কুচিপুড়ি নৃত্যশিল্পী এবং পদ্মভূষণ পুরস্কার বিজয়ী রাজা রেড্ডি এবং রাধা রেড্ডি দম্পতির ঘরে জন্মগ্রহণ করেছিলেন। 
তিনি তাঁর বাবা-মায়ের কাছ থেকে প্রশিক্ষণ নিয়েছিলেন এবং তিন বছর বয়সে নয়াদিল্লিতে প্রথম নৃত্য প্রদর্শন করেছিলেন। তিনি তাঁর পিতার তাণ্ডব এবং মায়ের লাস্য উত্তরাধিকার সূত্রে পেয়েছেন, যা তাঁর নাচের শৈলীতে প্রমাণিত। 
তিনি নতুন দিল্লির মডার্ন স্কুল বড়খাম্বা রোড থেকে বিদ্যালয় শিক্ষা এবং লেডি শ্রী রাম কলেজ ফর উইমেন থেকে স্নাতক ডিগ্রি অর্জন করেছিলেন। তিনি একজন এমবিএ স্নাতক। তিনি ভেষজবিদ্যা নিয়ে কাজের প্রস্তাব প্রত্যাখ্যান করেছিলেন এবং নাচে মনোনিবেশ করেছিলেন। 
রেড্ডি অল্প বয়সেই নৃত্য পরিবেশন শুরু করেছিলেন। 
সফরের পাশাপাশি তিনি হায়দ্রাবাদ শাখার নাট্যতরঙ্গিনী নৃত্য বিদ্যালয়ে কুচিপুড়ি শেখান।
তিনি যুক্তরাজ্য, ফ্রান্স, মার্কিন যুক্তরাষ্ট্র, দক্ষিণ পূর্ব এশিয়া, রাশিয়া এবং সংযুক্ত আরব আমিরাত সফর করেছেন।
যামিনী রেড্ডি বিবাহিত এবং তিনি বর্তমানে হায়দ্রাবাদে বসবাস করছেন। তাঁর একটি ছেলে রয়েছে।
মণ্ণিবক্কম

মণ্ণিবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ-পশ্চিম প্রান্তে অবস্থিত একটি লোকালয়৷ মণ্ণিবক্কম বণ্ডলুর ও মুড়িশূরের মধ্যবর্তী স্থানে তাম্বরম থেকে ৭.৫ কিলোমিটার ও বণ্ডলুর থেকে ২ কিলোমিটার দূরে অবস্থিত৷ এটি চেন্নাই মহানগর অঞ্চলের চেন্নাই নগরোন্নয়ন কর্তৃৃপক্ষের অধীন৷ লোকালয়টি ওরগড়ম, শ্রীপেরুম্বুদুর, মারাইমালাইনগর ও মাহিন্দ্রা ওয়ার্ল্ড সিটির মতো শিল্পসমৃৃদ্ধ অঞ্চলগুলির সাথে সড়ক ও রেলপথে যুক্ত৷
বণ্ডলুর রেলওয়ে স্টেশন বণ্ডলুরের নিকটতম রেলস্টেশন৷ অন্যান্য নিকটবর্তী স্টেশনগুলি হলো উরবক্কম, পেরুঙ্গলতুর, গুড়ুবাঞ্চেরি ও তাম্বরম রেলওয়ে স্টেশন৷ প্রস্তাবিত কীলমবক্কম বাস টার্মিনাসটি মণ্ণিবক্কম থেকে ৫ কিলোমিটার দূরে অবস্থিত৷ এই টার্মিনাল থেকে দক্ষিণ ও দক্ষিণ শহরতলি যাওয়ার বাস পরিষেবা চালু হবে৷ আউটার রিং রোড মণ্ণিবক্কমের ওপর দিয়ে দীর্ঘায়িত৷ বেঙ্গালুরু থেকে চেন্নাইগামী ৪৮ নং জাতীয় সড়কও নিকটবর্তী৷ চেন্নাই বিমানবন্দর মেট্রো স্টেশন থেকে কীলমবক্কম বাস টার্মিনাস অবধি একটি পথ প্রস্তাবিত করা হয়েছে৷
২০১১ খ্রিটাব্দে ভারতের জনগণনা অনুযায়ী মণ্ণিবক্কমের মোট জনসংখ্যা ১৩,৩০৮ জন, যেখানে ৬,৭০০ জন পুরুষ ও ৬,৬০৮ জন নারী৷ অর্থাৎ প্রতিহাজার পুরুষে ৯৮৬ জন নারীর বাস৷ মোট পরিবার সংখ্যা ৩,২৬২ টি৷ ছয় বছর অনূর্ধ্ব শিশু সংখ্যা ১,৪৮৩, যা মোট জনসংখ্যার ১১.১৪ শতাংশ৷ শিশুদের মধ্যে শিশুপুত্র ৭৬৫ জন ও শিশুকন্যা ৭১৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৯ জন শিশুকন্যা৷ মণ্ণিবক্কমের মোট সাক্ষরতার হার ৮৬.৩১ শতাংশ, যেখানে পুরুষ সাক্ষরতার হার ৯০.৭৮ শতাংশ ও নারী সাক্ষরতার হার ৮১.৮০ শতাংশ৷ জনসংখ্যার ২৩.৩৮ শতাংশ তথা ৩,১১২ জন তফসিলি জাতি ও ২.৯৩ শতাংশ তথা ৩৯০ জন তফসিলি উপজাতির অন্তর্ভুক্ত৷ মোট শ্রমজীবী ৫,২৯৪ জন, যার মধ্যে ৩,৬৯৬ জন মূল শ্রমজীবী ও ১,৫৯৮ জন প্রান্তিক শ্রমজীবী৷
আলান্দুর

আলান্দুর দক্ষিণ ভারতের তামিলনাড়ু রাজ্যের চেন্নাই জেলার গিণ্ডি বিভাগের একটি অঞ্চল৷ এর উত্তর ও পূর্ব দিকে রয়েছে গিণ্ডি, দক্ষিণ দিকে রয়েছে আদমবক্কম, দক্ষিণ-পশ্চিম দিকে রয়েছে পালবন্তাঙ্গল এবং উত্তর-পশ্চিম দিকে রয়েছে সেন্ট থমাস মাউন্ট। আশা করা হচ্ছে ২০৩০ খ্রিস্টাব্দের মধ্যে আলান্দুরে লোক সমাগম তিন লক্ষ অতিক্রম করবে। এর আশে পাশে রয়েছে সেন্ট থমাস মাউন্ট ক্যান্টনমেন্ট, ভারতীয় সেনাবাহিনীর অফিসার্স ট্রেইনিং একিডেমি৷ তামিলনাড়ুর প্রাক্তন মুখ্যমন্ত্রী এম জি রামচন্দ্রন ১৯৬৭ খ্রিস্টাব্দে আলান্দূর বিধানসভা থেকে জয়ী হয়ে নিজের রাজনৈতিক পদোন্নতি নিশ্চিত করেন৷ চেন্নাইয়ের দুটি উল্লেখযোগ্য স্থান নেহেরু মূর্তি ও কাতিপারা জংশন রয়েছে আলান্দুরেই৷
আলান্দুর সড়ক পথে অন্যান্য এলাকার সাথে সুসংবদ্ধ এবং সময়ানুসারে এখান থেকে বাস পরিষেবা উপলব্ধ৷ আলান্দুরের কাতিপারা জংশন থেকে দূরবর্তী বহু বাস পরিষেবাও রয়েছে৷ যানবাহন নিবন্ধন সংখ্যা টিএন-২২ (মীনমবক্কম), যার দপ্তর পূরাতন পুরসভা ভবনে অবস্থিত৷
নিকটবর্তী রেলস্টেশনটি হলো সেন্ট থমাস মাউন্ট রেলওয়ে স্টেশন৷ জন পরিবহনের পাঁচটি পন্থা যথা শহরতলি রেলওয়ে, দক্ষিণ রেল, মেট্রোরেল, এমআরটিএস এবং বাস পরিষেবাকে এই জংশনে একীভূত করার প্রস্তাব দেওয়া হয়েছে৷ সেন্ট থমাস মাউন্ট রেলওয়ে স্টেশনে ১,২০০ টি ব্যক্তিগত গাড়ী রাখার ব্যবস্থা করা হবে বলে প্রস্তাব৷
আলান্দুর স্থানাঙ্কে অবস্থিত৷ সমুদ্রতল থেকে এই স্থান ১২ মিটার বা ৩৯ ফুট উচ্চতায় অবস্থিত৷
২০১১ খ্রিস্টাব্দে ভারতের জনগণনা অনুযায়ী আলান্দুরের জনসংখ্যা ছিলো ১,৬৪,৪৩০ জন, যেখানে প্রতি হাজার পুরুষে নারী ৯৯৭ জন, যা জাতীয় গড় ৯২৯ থেকে অধিক৷ ছয় বছর অনূর্ধ্ব শিশু সংখ্যা ১৬,০৭৪, যার মধ্যে শিশুপুত্র ৮,২৪৬ ও শিশুকন্যা ৭,৮২৮ জন৷ মোট ডানসংখ্যার ১১.৬২ শতাংশ তফসিলি জাতি ও ০.২৫ শতাংশ তফসিলি উপজাতির অন্তর্ভুক্ত৷ আলান্দুরের মোট সাক্ষরতার হার ৯৪.৪৬ শতাংশ, যেখানে পুরুষ সাক্ষরতার হার ৯৬.৮২ শতাংশ ও নারী সাক্ষরতার হার ৯২.১২ শতাংশ৷ মোট পরিবার সংখ্যা ৪৩,৪১১ জন৷ মোট শ্রমজীবী সংখ্যা ৬৪,৬৯৮ জন, ২৯০ জন কৃষক, ৩১৯ জন মূল কৃষিজীবী, ৬৫০ জন গৃহস্থলী সংক্রান্ত শ্রমিক, ৫৬,৬৪৩ জন অন্যান্য শ্রমিক, ৬,৭৯৬ জন প্রান্তিক শ্রমজীবী, ১৪১ জন প্রান্তিক কৃষক, ১৪৬ জন প্রান্তিক কৃষিজীবী, ১৯৯ জন প্রান্তিক গৃহস্থলী সংক্রান্ত শ্রমিক এবং ৬,৩১০ জন অন্যান্য প্রান্তিক শ্রমজীবী৷ ২০০১ থেকে ২০১১ খ্রিস্টাব্দের মধ্যে আলান্দুরের জনসংখ্যা বৃদ্ধির হার ১২ শতাংশ৷
আলান্দুরের এমজিআর মার্কেট প্রায় দুশ বছর পুরানো৷ এটি এমকেএন সড়কের মাঝামাঝি গিণ্ডি ও মীনমবক্কমের মাঝে অবস্থিত৷ তামিলনাড়ুর প্রাক্তন মুখ্যমন্ত্রী এম জি রামচন্দ্রন এই বাজারটি সাধারণের ডন্য উদ্বোধন করেছিলেন৷
আলান্দুর বিধানসভা নির্বাচন কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷
ম্যানি হফম্যান

ম্যানি হফম্যান একজন আমেরিকান রাজনীতিবিদ ও ব্যবসায়ী। তিনি ২২শে ফেব্রুয়ারি ১৯৩৭ সালে শিকাগোর ইলিনইসে জন্মগ্রহণ করেন। ছাত্রাবস্থায় তিনি হার্শচ হাই স্কুল, নর্দার্ন ইউনিভার্সিটি, পারডিউ ইউনিভার্সিটি ও মিডওয়েস্ট ব্রডকাস্টিং স্কুলে পড়াশোনা করেছেন। ১৯৫৪ সাল থেকে ১৯৬২ সাল পর্যন্ত তিনি ইউনাইটেড স্টেটস এয়ার ফোর্স এও কাজ করেন। তাঁর বাসস্থান ছিল ইলিনয়েসের হোমউড, সেখানে তিনি তার স্ত্রী ও সন্তানের সঙ্গে বসবাস করতেন ও বিমা ব্যবসা করতেন। ১৯৮৫ সাল থেকে ১৯৯১ সাল পর্যন্ত ম্যানি হফম্যান হোমউডের মেয়র হিসেবে নিযুক্ত ছিলেন। তিনি ছিলেন একজন গণতান্ত্রিক। ১৯৯১ থেকে ১৯৯২ সালে ইলিনয়িস হাউজ অফ রিপ্রেজেনটেটিভ এও তিনি কার্যক্রম চালান। হফম্যান ফ্লোরিডার স্যারাসোটায় ২০১৩ সালের ২৭শে ফেব্রুয়ারি মৃত্যুবরণ করেন৷
মধু সপ্রে

মধু সপ্রে (: জন্মঃ ১৯৭১) ভারতের একজন প্রাক্তন মডেল এবং অভিনেত্রী। ১৯৯২ সালে অনুষ্ঠিত ফেমিনা মিস ইন্ডিয়া এবং মিস ইউনিভার্স সুন্দরী প্রতিযোগিতায় মধু অংশ নিয়েছিলেন। মধুর জন্ম হয়েছিলো নাগপুরে।
মধু সুন্দরী প্রতিযোগিতায় অংশ নেবার পরে অনেক মানুষের নজর কাড়েন। তাকে চলচ্চিত্রে অভিনয়ের জন্য প্রস্তাব দেওয়া হয়। যদিও তিনি প্রথম শ্রেণীর চলচ্চিত্রে অভিনয়ের সুযোগ পাচ্ছিলেননা; তিনি ২০০৩ সালের চলচ্চিত্র 'বুম'-এ অভিনয় করেন।
১৯৯০-এর দশকের মধু মিলিন্দ সোমনের সঙ্গে সম্পূর্ণ উলঙ্গ হয়ে 'টাফ সু'জ' নামের একটি জুতার বিজ্ঞাপনে সচিত্র মডেল হন এবং সমালোচিত হন। বিজ্ঞাপন চিত্রটিতে একটি অজগর সাপ ব্যবহার করা হয় যদিও ওটাতে কোনো বিষ ছিলোনা; মধু এবং মিলিন্দ ভারতের বন্যপ্রাণী আইনের আওতায় পড়ে যান যদিও তাদের কোনো দোষ ছিলোনা কারণ তারা বিজ্ঞাপনের প্রযোজকের নির্দেশে কাজ করেছিলেন।
মধুর স্বামী একজন ইতালীয়; গিয়ান মারিয়া এমেনদাতোরি নামের একজন ইতালীয় ব্যবসায়ীকে ২০০১ সালে বিয়ে করেন মধু; মধুর এবং গিয়ানের ইন্দিরা নামের একটি মেয়ে আছে।
মোহাম্মদ শেখ বাবলু

মোহাম্মদ শেখ বাবলু (জন্ম: ২৭ নভেম্বর ১৯৯৭; শেখ বাবলু নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৭–১৮ মৌসুমে, বাংলাদেশী ক্লাব বিজেএমসি দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। সম্প্রতি ২০১৯–২০ মৌসুমে, তিনি বিজেএমসি দল হতে বাংলাদেশী ক্লাব বাংলাদেশ পুলিশে যোগদান করেছেন।
মোহাম্মদ শেখ বাবলু ১৯৯৭ সালের ২৭শে নভেম্বর তারিখে বাংলাদেশে জন্মগ্রহণ করেছেন।
বিক্রম বিধানসভা কেন্দ্র

বিক্রম বিধানসভা কেন্দ্র ভারতের বিহার রাজ্যের ২৪৩টি বিধানসভা কেন্দ্রের একটি। এই কেন্দ্রটি পাটলিপুত্র লোকসভা কেন্দ্রের অন্তর্গত ৬টি বিধানসভা আসনের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
বিক্রম বিধানসভা কেন্দ্রটি বিহটা সমষ্টি ব্লকের কাউদিয়া, বিন্দল, কুঞ্জওয়া, মাছছলপুর লাই, সৈয়দাবাদ, উজিরপুর, নাগর, যমুনাপুর ও তারানগর গ্রাম পঞ্চায়েত নিয়ে গঠিত।
সেঁ বার্তেলেমি জাতীয় ফুটবল দল

সেঁ বার্তেলেমি জাতীয় ফুটবল দল () হচ্ছে আন্তর্জাতিক ফুটবলে সেঁ বার্তেলেমির প্রতিনিধিত্বকারী পুরুষদের জাতীয় দল, যার সকল কার্যক্রম সেঁ বার্তেলেমির ফুটবলের সর্বোচ্চ নিয়ন্ত্রক সংস্থা সেঁ বার্তেলেমি ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনকাকাফের সদস্য হিসেবে রয়েছে। ২০১০ সালের ৩রা জুলাই তারিখে, সেঁ বার্তেলেমি প্রথমবারের মতো আন্তর্জাতিক খেলায় অংশগ্রহণ করেছে; সেন্ট মার্টিনে অনুষ্ঠিত উক্ত ম্যাচে সেঁ বার্তেলেমি সেন্ট মার্টিনের কাছে ৩ –০ গোলের ব্যবধানে পরাজিত হয়েছে। সেঁ-জঁ স্টেডিয়ামে এই দলটি তাদের সকল হোম ম্যাচ আয়োজন করে থাকে।
ফিফা এবং কনকাকাফের সদস্যপদ না থাকার ফলে সেঁ বার্তেলেমি এপর্যন্ত একবারও ফিফা বিশ্বকাপ এবং কনকাকাফ গোল্ড কাপে অংশগ্রহণ করতে পারেনি।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সেঁ বার্তেলেমির কোন স্থান নেই। অন্যদিকে, বিশ্ব ফুটবল এলো রেটিংয়ে সেঁ বার্তেলেমির সর্বোচ্চ অবস্থান হচ্ছে ২১৫তম (যা তারা ২০১৮ সালে অর্জন করেছিল) এবং সর্বনিম্ন অবস্থান হচ্ছে ২২০। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
সেঁ বার্তেলেমি ফুটবল অ্যাসোসিয়েশন

সেঁ বার্তেলেমি ফুটবল অ্যাসোসিয়েশন (; এছাড়াও সংক্ষেপে এসবিএফএ নামে পরিচিত) হচ্ছে সেঁ বার্তেলেমির ফুটবলের সর্বোচ্চ নিয়ন্ত্রক সংস্থা। এটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা কনকাকাফের সদস্যপদ লাভ করেনি। এই সংস্থার সদর দপ্তর সেঁ বার্তেলেমিতে অবস্থিত।
এই সংস্থাটি সেঁ বার্তেলেমির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেঁ বার্তেলেমি চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে।
মার্কিন ভার্জিন দ্বীপপুঞ্জ জাতীয় ফুটবল দল

মার্কিন ভার্জিন দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে মার্কিন ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা মার্কিন ভার্জিন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং ১৯৮৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৮ সালের ২১শে মার্চ তারিখে, মার্কিন ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; মার্কিন ভার্জিন দ্বীপপুঞ্জে অনুষ্ঠিত উক্ত ম্যাচে মার্কিন ভার্জিন দ্বীপপুঞ্জ ব্রিটিশ ভার্জিন দ্বীপপুঞ্জকে ১–০ গোলের ব্যবধানে পরাজিত করেছে।
১,২০০ ধারণক্ষমতাবিশিষ্ট বেথেলহেম ফুটবল স্টেডিয়ামে "ড্যাশিং ঈগল" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত। বর্তমানে এই দলের ম্যানেজারের দায়িত্ব পালন করছেন গিলবের্তো দামিয়ানো এবং অধিনায়কের দায়িত্ব পালন করছেন নিউ ইয়র্ক কসমসের আক্রমণভাগের খেলোয়াড় অ্যারন ডেনিস।
মার্কিন ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মার্কিন ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
ডাস্টি গুড, ডোয়াইন টমাস, ম্যাকডোনাল্ড টেইলর, কেভিন শেপার্ড এবং অ্যারন ডেনিসের মতো খেলোয়াড়গণ মার্কিন ভার্জিন দ্বীপপুঞ্জের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১১ সালের জুলাই মাসে প্রকাশিত র‌্যাঙ্কিংয়ে মার্কিন ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৪৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন ভার্জিন দ্বীপপুঞ্জের সর্বোচ্চ অবস্থান হচ্ছে ২০৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: